Boriss Kuznetsov

Boriss Kuznetsov (vene Борис Григорьевич Кузнецов; 5. oktoober 1903 – 5. september 1984) oli vene nõukogude filosoof ja teadusloolane.

Kuznetsov lõpetas aspirantuuri ühiskonnateaduste teadusliku uurimise instituutide Venemaa assotsiatsiooni majandusinstituudis. Seejärel töötas ta teaduse ja tehnika ajaloo instituudis ning NSV Liidu Teaduste Akadeemia loodusteaduste ajaloo komisjonis. 1937. aastal kaitses ta doktoriväitekirja filosoofias. 1944. aastast oli ta NSV Liidu Teaduste Akadeemia loodusteaduste ja tehnika ajaloo instituudi direktori asetäitja.

Boriss Kuznetsovilt on ilmunud mitme kuulsa teadlase, näiteks Giordano Bruno, Galileo Galilei, Isaac Newtoni ja Albert Einsteini elulood, samuti ülevaateid teadusliku maailmapildi kujunemisest. Eesti keeles on ilmunud Kuznetsovi biograafia "Isaac Newton" (Tallinn: Valgus) 1988. aastal Igor Gräzini tõlkes.

Kategooria:Vene filosoofid
Kategooria:Teadusajaloolased
Kategooria:Tööpunalipu ordeni kavalerid
Kategooria:Sündinud 1903
Kategooria:Surnud 1984